Από το Study4exams

**Ενδεικτική προσέγγιση ερμηνευτικού σχολίου:**

Κείμενο**:**

ΤίτοςΠατρίκιος**,**ΠΑΘΗ

Ποιο πάθος λες;

Αυτό ν’ αφήνεσαι ρευστός

σε κάθε ερεθισμό του χώρου σου;

Το πάθος ν’ απαντάς σα στρείδι;

Το πάθος να παλεύεις με τα πάθη σου

δε λογαριάζεις;

Κι έπειτα

για ποια λευτεριά του αδέσμευτου μιλάς;

Μες στη σκλαβιά τη θέλω εγώ τη λευτεριά σου.

Μες στη σκλαβιά, που για να καταλύσεις,

αναγνωρίζεις πρώτα κι αποδέχεσαι.

(Αντιδικίες, 1955)

ΘέμαΓ**:**

Ναδιατυπώσετετοερμηνευτικόσαςσχόλιογιατοποίημα**.**Πώςτοτεκμηρι-ώνετε**;**

Διαδικασία

**1**οστάδιο**:**Προσεκτικήανάγνωσηκαιανίχνευσητωνπροσδοκώμενωνπροθέσεωντουποιητήμέσααπόσκόπιμεςενδείξεις**.**

Τι παρατηρούμε στο συγκεκριμένο ποίημα:

* Καταρχάς το β΄ ρηματικό πρόσωπο, που φανερώνει ένα διάλογο του ποιητικού υποκειμένου με κάποιον ή με τον εαυτό του (εσωτερικευμένος, δηλαδή, διάλογο).
* Ακολούθως, την τριπλή επανάληψη της λέξης «πάθος» στον ενικό αριθμό και δύο φορές στον πληθυντικό («Πάθη»), στον τίτλο και μέσα στο ποίημα. Είναι φανερό ότι η λέξη αυτή (στον ενικό και πληθυντικό αριθμό) αποτελεί μια σημαντική νοηματική «λαβή» του ποιήματος.
* Σκεφτόμαστε τι μπορεί να σημαίνει «πάθος» και «πάθη». Πάθος είναι ένα δυνατό συναίσθημα, μια μεγάλη αγάπη ή ενθουσιασμός για κάποιο πρόσωπο ή κάτι. Στον πληθυντικό, «πάθη», μπορεί να σημαίνει και τα «παθήματα» των ανθρώπων
* Ξανακοιτάμε το ποίημα. Υπάρχουν δύο ακόμα λέξεις (αντίθετες μεταξύ τους) που επαναλαμβάνονται: «λευτεριά» και σκλαβιά» σε μια δεύτερη συστάδα στίχων (νοηματική ενότητα).
* Τέλος, προσέχουμε τις απανωτές ερωτήσεις για διευκρίνιση της έννοιας του πάθους και της λευτεριάς (πώς συνδέονται άραγε μεταξύ τους;) και τους δύο τελευταίους στίχους που σηκώνουν προφανώς το νοηματικό βάρος του ποιήματος.

**2**οστάδιο**:**Κατανόησηκαιερμηνείατουποιήματοςμέσααπότιςπαραπάνωενδείξεις**.**

Είναι φανερό ότι το ποιητικό υποκείμενο ζητεί διευκρινίσεις για την ουσία του πάθους («Ποιο πάθος λες;»):

* το να αποδέχεσαι όλες τις προκλήσεις γύρω σου; («Αυτό ν’ αφήνεσαι ρευστός / σε κάθε ερεθισμό του χώρου σου;»)
* να κρατάς κλειστά «τα χαρτιά» σου ή –ίσως- να κλείνεσαι στον εαυτό σου για να αποφεύγεις τους πειρασμούς; (Το πάθος ν’ απαντάς σα στρείδι;») ή
* να προσπαθείς να επιβληθείς στα πάθη σου; («Το πάθος να παλεύεις με τα πάθη σου»)

Ο διάλογος συνεχίζεται με νέο ερώτημα που εμπλέκει την ελευθερία. Το ποιητικό υποκείμενο ρωτάει/ αναρωτιέται αν είναι ελευθερία όταν είσαι ή νομίζεις ότι είσαι «αδέσμευτος» (από πάθη;), θεωρώντας σημαντικότερο νασυνειδητοποιεί κανείςταδεσμάτου («Μες στη σκλαβιά τη θέλω εγώ τη λευτεριά σου»). Προφανώς η αναφορά στην ελευθερία σχετίζεται με τα πάθη του ανθρώπου όπως δείχνουν και οι καταληκτικοί στίχοι, όπου ο ποιητής αποφαίνεται πως για να γίνει κανείς πραγματικά ελεύθερος θαπρέπειπρώτανατα**«**αναγνωρίσει**»**καινατα**«**αποδεχτεί**»** («Μες στη σκλαβιά, που για να / καταλύσεις, / αναγνωρίζεις πρώτα κι αποδέχεσαι»).

**3**οστάδιο**:**Διατύπωσητουερμηνευτικούσχολίου

Από τα παραπάνω διαφαίνεται ότι το ποίημα μιλάει για τα ανθρώπινα πάθη (κάθε μορφής) τα οποία σκλαβώνουν τον άνθρωπο είτε γιατί αδυνατεί να τα συνειδητοποιήσει είτε γιατί εθελοτυφλεί και αρνείται να τα δει. Υπάρχουν πολλές μορφές παθών τα οποία χρειάζεται να αντιμετωπίσει, όμως, για να απελευθερωθεί από αυτά, θα πρέπει πρώτα να «αναγνωρίσει» τη σκλαβιά του και να αποφασίσει να παλέψει με τα πάθη του.

**4**οστάδιο**:**Τεκμηρίωσημεκειμενικάστοιχεία

Ήδη έγινε σαφές από το 1ο στάδιο ότι τα στοιχεία του κειμένου που υποστηρίζουν αυτή τη διατύπωση είναι:

* Ο διάλογος / μονόλογος
* Οι ερωτήσεις
* Οι επαναλήψεις (πάθος/λευτεριά/σκλαβιά)
* Το καταληκτικό δίστιχο.

**5**οστάδιο**:**Προσωπικήστάση

Στη συγκεκριμένη διατύπωση δεν ζητείται να γράψουμε τη στάση μας απέναντι στο θέμα του ποιήματος, επομένως αρκεί η διατύπωση και η τεκμηρίωσή του.